môj gynekológ mi predpísal tabletky na ovuláciu, ako dlho ich môžem užívať?
najskôr by som zdôraznil, že predpísaniu liekov na ovuláciu by malo predchádzať minimálne vyšetrenie spermiogramu partnera. pokiaľ žena neotehotnie po troch mesiacoch, odporúčam podrobnejšie vyšetrenie oboch partnerov.
ide o úplne individuálny prístup ku každému páru. medzi základné vyšetrenia by mal patriť spermiogram, hormonálny profil ženy a imunologické vyšetrenie. v súčasnej dobe sa ako veľmi dôležité ukazuje testovanie funkčných vlastností spermií, najmä test integrity dna.